|  |
| --- |
| Dokument oprettet 26. oktober 2020Sag 17-2020-00917 – Dok. 509052 / tk |

# Forsamlingsforbud – hvad gælder?

Indledning

Regeringen har med virkning fra 26. oktober 2020 strammet reglerne om forsamlingsforbud. Samtidig er der indført andre restriktioner og krav (fx om brug af mundbind i butikker, storcentre mv.).

Desuden er regeringen og myndigheder kommet med opfordringer og anbefalinger om afholdelse af sociale arrangementer både i offentlige og private sammenhænge.

Reglerne ridses kort op her. Desuden er der et par spørgsmål og svar til sidst.

Reglerne er ikke altid klare, og der vil dukke tvivlsspørgsmål op. Dette notat er kun første skridt på vej mod afklaring.

Det store og det lille forsamlingsforbud

Øverst på formularen



Nederst på formularen

Det kan vDerDet kan forvirre, at der gælder to forsamlingsforbud i Danmark.

Det ”store forsamlingsforbud” slår fast, at max. 500 personer må forsamles (politiske forsamlinger dog undtaget). Denne grænse er ikke ændret.

Det ”lille forsamlingsforbud” er det, der er ændret i denne omgang (fra 50 til 10 personer). Der gælder en række undtagelser til det lille forsamlingsforbud – se nedenfor.

Det ”store forsamlingsforbud” virker på den måde, at det sætter en max. grænse på 500 personer til arrangementer mv., der er undtaget fra det ”lille forsamlingsforbud”. Eksempel: man må godt afholde en koncert i en koncertsal med mere end 10 publikummer. Men 500 er absolut max.

Forsamlingsforbud i hovedtræk

Forbuddet mod at afholde og deltage i indendørs og udendørs arrangementer, begivenheder, aktiviteter o.l. sænkes fra 50 til 10 personer. Foreløbig, lyder meldingen fra regeringen, i 4 uger.

Der er visse undtagelser fra forsamlingsforbuddet. De mest relevante for os er:

- Almindeligt ophold og færden på en arbejdsplads.

- Lokaler, lokaliteter og arrangementer mv. hvor kunder, besøgende eller deltagere i sidder ned på faste pladser mod en scene, bane e.l.

- Max. grænse på 50 personer for aktiviteter på socialområdet for socialt udsatte børn og unge på op til 21 år, arrangeret af myndigheder, organisationer, foreninger, virksomheder eller kulturinstitutioner (med eller uden overnatning).

- Max. grænse på 50 personer for idræts- og foreningsaktiviteter uden overnatning for børn og unge op til 21 år (inkl. eventuelle ansvarlige personer over 21 år).

- Forsamlinger med et ”politisk eller meningsbefordrende” formål.

- Offentlige og private sygehuse og praksisser mv. drevet af autoriserede sundhedspersoner.

- Skoler, dagtilbud mv.

- Afholdelse af undervisning, eksamener mv. hvor fysisk fremmøde er nødvendigt på gymnasier, professionshøjskoler osv.

Er foreninger undtaget?

Nej, foreninger som sådan er ikke undtaget. Men nogle af undtagelserne til forsamlingsforbuddet har også relevans for foreningers aktiviteter. Tre eksempler:

Foreningsaktiviteter for børn og unge: Grænsen er 50 personer, når der er tale om aktiviteter mv. for udsatte børn og unge op til 21 år, jf. ovenfor. Og når der er tale om idræts- og foreningsaktiviteter for børn og unge op til 21 år, jf. ovenfor.

Foreninger, der er også er arbejdspladser, vil kunne fortsætte med at afholde møder o.l. der er et naturligt eller nødvendigt led i udførelsen af arbejdet.

Aktiviteter med et ”demokratisk eller meningsbefordrende” formål er som nævnt ovenfor undtaget fra forsamlingsforbuddets max. grænse på 10 personer. En generalforsamling i foreningen må fx antages at være en aktivitet med et demokratisk formål. Man skal være opmærksom på, at holder man den et sted med offentlig adgang, er der en række regler, der skal overholdes (min. 4 m2 i lokalet per deltager, faste pladser mv.). Man skal også overveje, om det flugter med myndighedernes anbefalinger og opfordringer, jf. nedenfor.

Er sociale tilbud omfattet forsamlingsforbuddet?

Sociale tilbud er ikke som udgangspunkt omfattet af forsamlingsforbuddet. Væresteder, kvindekrisecentre, botilbud, aktivitetstilbud, beskyttet beskæftigelse, varmestuer og herberger kan fortsat fungere med flere end 10 personer til stede samtidig.

Aktiviteter, der ikke foregår ”på matriklen”, som social- og indenrigsministeren har udtrykt det, vil være omfattet af forsamlingsforbuddet på max. 10 personer. Eksempler kan være udflugter og eksterne besøg. Medmindre de falder ind under overfor nævnte aktiviteter for børn og unge op til 21 år, hvor grænsen er 50 personer.

Hvordan skal man forstå det med anbefalinger, opfordringer og gode råd?

Myndighederne styrer ikke kun gennem forbud. De kommer også med anbefalinger, opfordringer og gode råd. De vil gerne have os til at mødes mindre rent fysisk, begrænse sociale kontakter mv.

Man bør derfor ikke kun se på, hvad der er tilladt. Man bør lytte til myndighedernes anbefalinger og vurdere, om det er strengt nødvendigt at planlægge eller afholde et fysisk arrangement.

Foreningsdemokratiske aktiviteter som generalforsamlinger o.l. må som nævnt anses for undtaget fra forsamlingsforbuddet. Men man må vurdere, om det er klogt at afholde sådanne arrangementer fysisk.